Diari Oficial de la Generalitat Valenciana


Sumari del DOGV 4040, del 11-07-2001 (2001/6189)

ORDRE de 22 de juny de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura de dues finques rústiques del terme municipal de Pego (Alacant) (finques registrals 15.754 i 15.755), situades en el Parc Natural de la Marjal Pego-Oliva.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4040

Data del DOGV
:   11-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6189


Data del document
:   22-06-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Pego
    * propietat immobiliària

ORDRE de 22 de juny de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura de dues finques rústiques del terme municipal de Pego (Alacant) (finques registrals 15.754 i 15.755), situades en el Parc Natural de la Marjal Pego-Oliva. [2001/M6189]
  
Mitjançant escriptura de compravenda, atorgada davant el notari de València el senyor Francisco Sapena Davo, número 1.287 del seu protocol, el dia 22 de maig de 2001, la Generalitat Valenciana va adquirir dues finques rústiques en el terme municipal de Pego (Alacant), situades dins dels límits del Parc Natural de la Marjal Pego-Oliva, que consten en l'Inventari General de Béns i Drets de la Generalitat Valenciana amb el número A01/03/102/0029 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat per a la preservació de les espècies biòtiques i abiòtiques de la zona humida, atesa la seua consideració com a zona especial de protecció per a les aus.
  
Per això i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana, amb la finalitat de preservar les espècies biòtiques i abiòtiques del Parc Natural de la Marjal Pego-Oliva, dins del qual s'ubiquen els immobles que es descriuen a continuació i que consten el l'Inventari General de Béns i Drets de la Generalitat Valenciana amb el número 01/03/102/0029:
  
1. Finca rústica: Terra marjal, situada en el terme municipal de Pego, partida Tanques d'Estaló, amb una superfície de 13 àrees, 86 centiàrees, equivalents a 1.386 m². Confronta: nord, hereus de José Puig; sud, una altra de Rosa Briones; est, Salvador Briones Briones, i oest, camí de la partida. En tràmit d'inscripció, és la finca registral número 15.754, inscrita en el Registre de la Propietat de Pego al tom 481, llibre 190, foli 81, inscripció 2ª. Correspon a la parcel·la 274 del polígon 7.
  
2. Finca rústica: Terra marjal, situada en el terme municipal de Pego, partida Tanques d'Estaló, amb una superfície de 13 àrees, 86 centiàrees, equivalents a 1.386 m². Confronta: nord, part de finca d'on se segrega venuda a Pascual Briones Briones; sud, José Bañuls; est, resta de la finca de Pascual Briones Briones, i oest, camí de la partida. En tràmit d'inscripció, és la finca registral número 15.755, inscrita en el Registre de la Propietat de Pego al tom 481, llibre 190, foli 82, inscripció 1ª. Correspon a la parcel·la 275 del polígon 7.
  
Segon
  
Els immobles esmentats queden integrats en el domini públic de la Generalitat Valenciana i correspon a la Conselleria de Medi Ambient l'exercici de les competències demanials sobre aquests, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 22 de juny de 2001
  
El conseller d'Economia, Hisenda i Ocupació,